ବ୍ରହ୍ମପୁର, ଜାନୁଆରୀ ୨୮ (ଲୋକାଲ ୱାୟାର): ଆସନ୍ତା ୩୧ ପହିଲାରୁ ବ୍ରହ୍ମପୁରରେ କଠିନ ବର୍ଜ୍ୟବସ୍ତୁ ପରିଚାଳନା ପ୍ଲାଣ୍ଟ କାର୍ଯ୍ୟ କରିବ।
ବ୍ରହ୍ମପୁର ମହାନଗର ନିଗମ ପକ୍ଷରୁ ସହର ଉପକଣ୍ଠରେ ୪୨ କୋଟି ଟଙ୍କାରେ ନିର୍ମିତ ହେଉଥିବା ଏହି ପ୍ରକଳ୍ପରେ ଏବେ ଯନ୍ତ୍ରପାତି ସଂଯୋଗ କାମ ଚାଲିଛି।
"ଆସନ୍ତା ମାର୍ଚ୍ଚ ୩୧ ସୁଦ୍ଧା ଉଭୟ କଠିନ ଓ ଓଦା ବର୍ଜବସ୍ତୁ ପରିଚାଳନା ପ୍ରକଳ୍ପ କାର୍ଯ୍ୟ ସରିବ ଏବଂ ଏପ୍ରିଲ ପହିଲାରୁ ଏହା କାର୍ଯ୍ୟକାରୀ ହେବ" ବୋଲି କହିଛନ୍ତି ବ୍ରହ୍ମପୁର ମହାନଗଦର ନିଗମ କମିଶନର୍ ଚକ୍ରବର୍ତ୍ତୀ ସିଂହ ରାଠୋର।
ପ୍ରକଳ୍ପ ପାଇଁ ମହାରାଷ୍ଟ୍ରର ଏକ କମ୍ପାନୀ ସହ ମହାନଗର ନିଗମ ଚୁକ୍ତି କରିଥିଲା ଏବଂ ୬ ଏକର ଜାଗା ଉପରେ କମ୍ପାନୀ ଜୁନ ୨୦୧୮ରେ କାମ ଆରମ୍ଭ କରିଥିଲା।
ଏହି ପ୍ରକଳ୍ପ ଆଗାମୀ ୨୦ ବର୍ଷ ଯାଏ କାର୍ଯ୍ୟ କରିବ ଏବଂ ଦୈନିକ ଏହା ୧୫୦ରୁ ୩୦୦ ଟନ୍ ବର୍ଜ୍ୟବସ୍ତୁ ପରିଚାଳନା କରିପାରିବ।
ଆମ୍ବପୁଆ, ନୀଳକଣ୍ଠନଗର, ନୂଆ ବସଷ୍ଟାଣ୍ଡ, ଆସ୍କାରୋଡ ଓ ହରଡ଼ାଖଣ୍ଡି ଅଂଚଳରେ ଏହି ଡମ୍ପିଂୟାର୍ଡ ରହିବ ବୋଲି ସୂଚନା ମିଳିଛି।
